Kuid kas kõiges, mis Kalevil viltu läheb, saab ikka teda süüdistada? Kas ei või Matici-vastaste meeleolude põhjus peituda ka selles, et  tegemist on välismaalasega? Kindlasti on võõramaalast lihtsam tümitada - temaga puudub kritiseerijatel isiklik suhe, ta ei saa aru, mida temast räägitakse või kirjutatakse, ta lahkub peagi nagunii, olen selles kindel. Ei sallinud eestlased aastate eest õieti ka Kalevi ja Eesti koondise peatreenerit Maarten van Genti, ei sallinud ka eelmisel hooajal Rocki peatreenerit Algyrdas Brazysi. Välismaa treeneri materdamine tundub mõnes mõttes aga lihtsama vastupanu teed minek, sest objektiivselt hinnates ei saa ka Kalevi  viimast kaht hooaega Matici käe all kuidagi nurjunuks nimetada. Temast on kindlasti olnud ka kasu, ta on saanud ka häid võite.